एसआरएम इंस्टीट्यूट ऑफ साइंस एंड टेक्नोलॉजी

एसआरएम इंस्टीट्यूट ऑफ साइंस एंड टेक्नोलॉजी () (एसआरएमआईएसटी), पूर्व में एसआरएम विश्वविद्यालय, एक निजी सम विश्वविद्यालय है, जो भारत के तमिलनाडु में कट्टनकुलथुर, चेंगलपट्टु जिला (चेन्नई के पास) में स्थित है। इसकी स्थापना सन् 1985 में कट्टनकुलथुर में एसआरएम इंजीनियरिंग कॉलेज के रूप में हुई जिसे सन् 2002 में सम विश्वविद्यालय का दर्जा प्राप्त हुआ। वर्तमान में एसआरएम इंस्टीट्यूट ऑफ साइंस एंड टेक्नोलॉजी के छः परिसर हैं जिनमें चार तमिलनाडु में (कट्टनकुलथुर, रामापुरम और वडापलानी, और तिरुचिरापल्ली) एक अमरावती, आंध्र प्रदेश और एक एनसीआर दिल्ली में स्थित है।

इतिहास
वर्तमान एसआरएमआईएसटी, एसआरएम (श्री रामास्वामी मेमोरियल) इंजीनियरिंग कॉलेज के रूप में सन् 1985 में स्थापित किया गया था, इसके बाद सन् 1992 से सन् 1997 तक अन्य एसआरएम कॉलेज स्थापित किए गए। संस्थान को सन् 2002 में एसआरएम इंस्टीट्यूट ऑफ साइंस एंड टेक्नोलॉजी के रूप में सम विश्वविद्यालय का दर्जा प्राप्त हुआ और 2006 में इसका नाम बदलकर एसआरएम यूनिवर्सिटी कर दिया गया। नाम से "विश्वविद्यालय" शब्द हटाने के यूजीसी के निर्देश के बाद सन् 2017 में इसका नाम बदलकर एसआरएम इंस्टीट्यूट ऑफ साइंस एंड टेक्नोलॉजी कर दिया गया।

कैम्पस
एसआरम संस्थान का परिसर चेन्नई शहर से लगभग 35 किमी (22 मील) दूर स्थित है इसका कुल क्षेत्रफल लगभग 250 एकड़ है। यह परिसर ग्रैंड सदर्न ट्रंक रोड (जीएसटी रोड), एनएच-32 पर स्थित है। कट्टनकुलथुर के मुख्य परिसर में इंजीनियरिंग और टेक्नोलॉजी कॉलेज, मेडिसिन और स्वास्थ्य विज्ञान कॉलेज, विज्ञान और मानविकी कॉलेज, प्रबंधन स्कूल, वास्तुकला स्कूल और कानून स्कूल शामिल हैं। यह भारत के उन कुछ स्कूलों में से एक है जो टेलीकॉम अध्ययन में डिग्री प्रदान करता है।

सन्दर्भ

बाहरी कड़ियाँ



श्रेणी:तमिल नाडु में विश्वविद्यालय और कॉलेज